google/wiki40b huggingface dataset:
Carlos Juan Finlay

Virke

Han ble født Charles Finlay, men endret navn til Carlos Juan Finlay. Han studerte 1853 ved Jefferson Medical College i Philadelphia i Pennsylvania i USA. I 1855 tok han eksamen og fullførte sine studier i Havana og Paris. Han slo seg ned på Cuba og åpnet legepraksis der.
Siden 1400-tallet og 1500-tallet, da man fikk de første beskrivelser av sykdommen gul feber, var periodiske epidemier udtrutt på Cuba, og den rammet i særdeleshet beboerne i Havana. Finlay, som var interessert i epidemiologi og folkehelse, begynte sitt arbeid med kolera, som et resultat av voldsomme utbrudd af sykdommen i Havana. Han kom til den konklusjon at sygdommen var vannbåren, noe som senere ble bekreftet, skjønt det ble avvist af forlagene på det tidspunkt.
Samtidig nådde han også ny erkjennelse vedrørende gulfeberen. I 1865 sendte Finlay en vitenskapelig artikkel til det kubanske vitenskapsakademi, der han drøftet sammenhengen mellom klimatiske forhold og gulfeber. Han ble berømt for sin påvisning av at moskitoen var smittebærer for sykdommen. Han anbefalte tiltak mot denne myggen for å komme sykdommen til livs. Men det skulle ta 20 år før hans erkjennelser ble godtatt og lagt til grunn i sykdomsbekjempelsen.
Pietro Sorri

Liv og virke

Sorri gikk i lære hos Arcangelo Salimbeni i Siena, seinere hos Domenico Cresti («Il Passignano»). Han var aktiv i Firenze, Pisa, Lucca, Genova, Milano, Pavia og Roma.
I begynnelsen av karrieren malte Sorri i en manieristisk stil, seinere mer spesifikt i stilen til de florentinske manieristene Robustis (Tintoretti) og Paolo Veroneses. 
Sorri malte historiske motiver, portretter, landskaper og bymotiver, særlig fra toscanske byer som Firenze og Pisa. 
Blant Sorris elever hører Giovanni Stefano Rossi, Bernardo Strozzi og Astolfo Petrozzi.
Texas Southern University

Texas Southern University (forkortet TSU) er et delstateid universitet i Houston i delstaten Texas, USA. Det ble grunnlagt i 1947 som et av de såkalte Historiske svarte læresteder i USA.
Ved lærestedet var det 11 224 studenter og 576 vitenskapelig ansatte i 2006, og dette året var skolepengene US$ 4 998 for studenter folkeregistrert i Texas. Undervisningen gis opp til doktorgradsnivå.
Apanasje

Apanasje er et ord som kommer fra latin (ad «til» og panis «brød») og er årslønn fra statskassen til statsoverhode eller medlem av fyrstehus. Ordningen kommer fra Frankrike, hvor apanasje var ordet for de penger som kongens ikke-førstefødte barn fikk. Den eldste sønnen ble alltid konge og for å støtte de andre barna, mottok de land, eiendom eller penger.

Norge

I Norge tildeles apanasje til medlemmer av Kongehuset over statsbudsjettet. I budsjettet for 2012 var apanasjen på 9,6 millioner kroner for kongeparet, mens kronprins Haakon og kronprinsesse Mette-Marit fikk 8 millioner kroner. Dette skal dekke deres personlige utgifter i forbindelse med offisielle oppgaver og ordinært vedlikehold av eiendommene deres. Til å drifte hoffet kommer andre midler. Apanasjen er ikke regnskapspliktig.
Da kronprins Haakon og prinsesse Märtha Louise var ugifte, fikk de svært lav apanasje. Prinsesse Märtha Louise sa fra seg apanasjen da hun giftet seg med Ari Behn. Hun valgte å leve av sin egen inntekt.

Sverige

I Sverige ble ordningen med apanasje innført 1. desember 1809 da Riksdagen gjorde en avtale med Karl 13. hvor staten fikk adgang til et antall kongsgårder mens kongen fikk retten til å disponere slottene og en årlig apanasje.
Vardøya (Risør)

Vardøya er en øy i gamle Søndeled kommune (Nå Risør kommune). På Vardøya ligger badeplassene Breibukt og Perleporten.
Grått pyramidefly

Utseende

Et middelsstort (vingespenn 33 – 41 mm), kraftig og tettbygd, grått nattfly. Antennene er trådformede. Kroppen og forvingen er grå, uten tegninger. Forvingen har tre små, svarte flekker som danner en trekant, dessuten et lite, lyst felt bakerst ved roten. Bakvingen er silkeaktig gråhvit.

Levevis

Denne arten kan påtreffes nær sagt hvor som helst innen utbredelsesområdet, både i skog og ulike slags åpne miljøer. Larven kan spise en lang rekke ulike planter. De voksne sommerfuglene flyr om natten i august – september.

Utbredelse

Arten forekommer over det meste av Palearktis, dessuten i Nord-India og i store deler av Nord-Amerika. I Norge er den vanlig nord til Steinkjer.
Quipu

Quipu var et skriftspråk som ble oppfunnet av inkaene i Sør-Amerika.
En quipu var en tråd som det ble knyttet en rekke tynne tråder på. Hver enkelt av disse trådene hadde et bestemt antall knuter. Størrelsen og antallet på knutene fortalte det hemmelig budskapet. 

Etter at Spania erobret områdene som inkaene levde i, så brukte inkaene quipuer til å signalisere til hverandre med. Av den grunnen forbød de spanske erobrerne at inkaene brukte slike quipuer, og etterhvert gikk hele systemet i glemmeboken. Det er fortsatt ingen som har klart å finne ut hvordan systemet fungerte.
Sweetheart radio

Sweetheart radio er en radio beregnet for motstandsbevegelsen under andre verdenskrig.
Radioen ble konstruert av nordmannen Willy Simonsen (senere grunnlegger av Simonsen Telecom og Simrad). Radioen er en miniatyrradio som ble sluppet av fly og fraktet med båt til motstandsmenn, med formål at en kunne lytte på særmeldinger på radio fra England.
Radioen er en kortbølgeradio med båndbredde 6 – 18 Mhz, og ble produsert i England ifra 1942 til 1944. Ca 50 000 Sweetheart radioer ble produsert. Det er en reaksjonsmottaker, dvs en mottaker med justerbar tilbakekobling. De hadde 3 stk 1T4 (DF91) rør og var bygget i en krymplakkert grå metallkasse m/separat batterikasse. De fikk strøm fra et 4.5 volt flatbatteri og et anodebatteri på 30 volt. Hodetelefonen består av to Bush krystallørepropper.
Stener Fogge

Stener Fogge (født 1915 i Kristiania, nåværende Oslo, død 21. september 1968 i Bergen) var en norsk skuespiller. Han var ansatt ved Carl Johan Teatret 1937–1939, Den Nationale Scene 1939–1968 og spilte blant annet Elias i Over Ævne I og Martin i Anne Pedersdotter.
Fomlesen i kattepine

Handling

Den velmenende og varmhjertede men akk så klumsete eks-advokat Fritjof Fomlesen (Lars Vik) redder på mirakuløst vis en skipbrudden katt. I pusens halsbånd skjuler det seg et bilde av en nydelig pike og en lapp som roper "Hjelp!". Intetanende snubler Fomlesen inn i Dobberby og legger seg ut med den genigale oppfinneren Rex Dobbermann (Sverre Anker Ousdal), en hund etter rikdom og makt. Fomlesens overraskende ankomst gir Dobbermann, samt hans høyre og venstre hånd Britt Bull (Mia Gundersen) og Sam Bernhard (Jonas Rønning), dobbelt arbeid og hodebry. Mot sin vilje vikles Fomlesen inn i Dobbermanns lumske planer, og til slutt er han den eneste som kan avverge en nær forestående kattastrofe i den idylliske byen.....
Det hemmelige våpenet

Det hemmelige våpenet er er det 18. tegneseriealbumet med Tintin, skrevet og illustrert av Hergé. Serien ble første gang publisert i tegneseriebladet Le Journal de Tintin fra 22. desember 1954 til 22. februar 1956.

Handling

En sensasjonell oppfinnelse av professor Tournesol begynner med å ødelegge vinduer og andre ting i glass på Moulinsart-slottet. Det viser seg å være en oppfinnelse som interesserer andre også, fordi spioner lusker omkring i nærområdet for å stjele Tournesols planer. Spionene viser seg å være fra Borduria, erkefiender av Syldavia, og har planer om å gjøre om oppfinnelsen til Tournesol til et masseødeleggelsesvåpen Ettersom spionene ikke klarer å få tak i oppfinnelsen selv, kidnapper de professoren og fører ham til Borduria. Tintin og kaptein Haddock følger etter for å frigjøre professoren.

Persongalleri

Hovedroller: Tintin og Terry, kaptein Haddock, professor Tournesol, Dupond og Dupont.
Støtteroller: Max Hansen, professor Topolino, Bianca Castafiore og oberst Sponz.
Ole Olsen Evenstad (1766–1833)

Riksforsamlingen

På grunnlovsforsamlingen var han en ivrig talsmann for å grunnlovsfeste odels- og åsetesretten. Her fremmet han et grunnlovsforslag sammen med representantene Tvedten, Lande, Walbøe, Regelstad og Huvestad. Han holdt seg som de andre hedmarksrepresentantene til selvstendighetspartiet, med unntak av oberstløytnant Stabell. Han må ha gjort et stort inntrykk, selv om han sa lite. Henrik Wergeland beskrev ham slik i sin konstitusjonshistorie: "En Kjæmpefigur af en Østerdøl, med større Forstand end Kjæmper pleier at have".
Gården Evenstad i Stor-Elvdal ble i 1912 Evenstad skogskole; siden 1989 en del av Høgskolen i Hedmark. Ingen bygninger står igjen fra eidsvollsmannens tid.

Minnesmerker

Det står en minnebauta over Evenstad vis-à-vis Stor-Elvdal kirke, på motsatt side av riksvei 3.
Dunderlandsbanen

Dunderlandsbanen ble anlagt i 1904 fra Storforshei i Dunderlandsdalen til Tverrånes ved Mo i Rana. Den 23,7 km lange private industribanen ble konstruert for malmtransport. Den ble bygget selskapet Dunderland Iron Ore Company Ltd (DIOC).
I 1942 ble banen beslaglagt av de tyske okkupasjonsmaktene for innlemming i Nordlandsbanen. Etter krigen ble det i 1947 bevilget penger til ombygging av Dunderlandsbanen og til å kjøpe anlegget fra DIOC. Banen ble offisielt overtatt av NSB fra 1.juli 1947, senere samme år ble Nordlandsbanen åpnet helt fram til Lønsdal.
Uruguayanske pass

Det uruguayanske passet (spansk: pasaporte uruguayo) utstedes til statsborgere av Uruguay. Passet kan brukes til utenlandsreiser og fungerer også som bevis på uruguayansk statsborgerskap. Passet er gyldig i ti år og er utformet på samme måte som de fleste av Mercosur-landenes pass.

Fakta

Uruguays riksvåpen er trykket på framsiden henhold ordene «República Oriental del Uruguay» (spansk): «Republikken øst for Uruguay». Ordene «PASS» og «PASAPORTE» er trykket under landets navn. De nye uruguayanske, maskinlesbare passene har et biometri (e-pass) symbol nederst.

Språk

Informasjonssiden er trykket på spansk, portugisisk og engelsk.
Ještěd-bakkene

Historie

På begynnelsen av 1900-tallet var Liberec et sentrum for skiidrett, og alt på 1920-tallet fantes det flere hoppbakker ved byen. Ved det 1012 meter høye fjellet Ještěd ble det mellom 1966 og 1968 bygd et anlegg med to hoppbakker, K90 og K70, som delte slette. Foran junior-EM i 1976 ble bakkene ombygd, og det ble bygd et moderne dommertårn. På 1980-tallet ble det også bygd en mindre hoppbakke i anlegget, med K50. På denne tiden trakk internasjonale konkurranser i skihopping og kombinert store tilskuermengder til Ještěd. Verdenscuprenn i spesielt hopp har blitt arrangert med ujevne mellomrom i Ještěd-bakkene siden 1981.
I 1992 ble bakkene igjen ombygd, til moderne bakkeprofil. Senere ble det også bygd heis i anlegget. Foran ski-VM 2009 ble det bygd et nytt dommertårn, og anlegget fikk installert flomlys. Hoppbakkene fikk dessuten plastmatter, slik at de også kan brukes sommerstid. I tillegg ble tribuneanlegget og infrastrukturen rundt anlegget forbedret. Bakkeprofilen ble ikke endret foran VM, siden den allerede holdt moderne standard.
Kora

Kora er et strengeinstrument som brukes av mandefolket i Vest-Afrika. Koraspill er forbundet med griot-tradisjonen. Rollen som griot går i arv fra far til sønn, og i griot-familier lærer fedre sine unge sønner først å bygge sin egen kora, deretter å spille på den. I Gambia regnes koraen som nasjonalinstrument.
Koraen er en luttliknende harpe, der kroppen er lagd av en kalebass med hud spent over. Instrumentet har 21 strenger. Koraen spilles vanligvis i sittende stilling, med instrumentet opprettstående med strengene rett mot utøveren. Det spilles med begge hender som på ei harpe.
Når koraen spilles av en jeli, som er mandefolkets skalder, blir instrumentet ofte ledsaget av en kvinnelig jelisanger. Jelien kan sjøl legge inn vokalpartier som priser gudene eller fordums konger og helter.
Koraen har vist seg å appellere også til et vestlig publikum, både i sin opprinnelige form og i elektrifisert utgave. Flere senegalesiske musikere bosatt i Norge har bidratt til å gjøre koraen kjent for et norsk publikum. Blant de fremste er Solo Cissokho, som har bodd i Norge siden 1995, og Aliou Cissokho, som døde i 2010. Solo Cissokho har utgitt plater og turnert med folkemusikerne Kirsten Bråten Berg og Hallvard T. Bjørgum, og med gitaristen Knut Reiersrud.
Også mange gambiske koraspillere har turnert og gitt ut plater i Europa, bl.a. Dembo Konte, Malamini Jobarteh, og Kausu Kouyate. Den amerikanske jazzpianisten Herbie Hancock har i samarbeid med Foday Musa Suso lagd en korabasert musikalsk fusjon. Toumani Diabate har danna gruppa Songhai sammen med spanske flamenco-rock-musikere.
Gitaristen Mory Kante fra Guinea har gjort seg bemerket med koramelodier spilt på elgitar o.a. instrumenter.
Fujiyoshida

Fujiyoshida er en by på Honshu i Japan. Byen ligger i prefekturet Yamanashi like nord for Fuji-san og er utgangspunkt for turer dit. Byen hadde 50 951 innbyggere den 1. oktober 2009 på 121,83 km². Fujiyoshida fikk byrettigheter 20. mars 1951. Den er sentrum i et område som kalles Fujigoko (Fujis fem sjøer).
Verdenscupen i hurtigløp på skøyter 2010/11

Verdenscupen i hurtigløp på skøyter 2010/11 er en internasjonal skøyteserie som ble avholdt gjennom hele sesongen for medlemsforbund i ISU. Det offisielle navnet på verdenscupen er Essent ISU World Cup Speed Skating 2010/2011. Verdenscupsesongen startet helgen 12. – 14. november 2010 i Heerenveen, Nederland, og ble avsluttet helgen 4. – 6. mars 2011 samme sted. Verdenscupen er organisert av Det internasjonale skøyteforbundet (ISU).
Svt.se

svt.se er Sveriges Televisions internettside. Den første versjonen av siden ble lagt ut i 1995.

Historik

SVTs første side på nettet dukket opp på internett i 1995. Nile City 105,6 og Rapport var først ute med egne hjemmeside. Nyhetsformidlingen bestod i starten av at man la inn nyheter fra Rapports tekst-tvsider, noe som startet 1. september 1995. Etter kort tid begynte man å publisere hele SVTs tekst-TV på internettsidene.
I oktober 1997 startet man en ny nyhetsside med navnet SVT24. Den inneholdt også blant annet videoklipp, for første gang på SVTs nettsider. Når tv-kanalen SVT 24 startet i 1999 byttet internettjenesten navn til svt.se/nyheter. De fleste regionale nyhetsprogrammene begynte etter hvert å legge ut sine sendinger på internettsidene. Etter noen år startet man ett forsøk med å publisere SVT24s nyhetssendinger på svt.se.
I 2002 gjorde SVT om sine internettsider helt. Navigasjonen ble da erstattet av fem store kvadrater med menyer. Den nye siden ble dog sterkt kritisert. Når Internetworld skulle kåre Sveriges dårligste sider dette året, toppet svt.se listen. «Amatørmessig design, merkelig navigering og buggiga gratisskript», var en del av anmeldelsen. Denne sommeren var også nyhetstjenesten stengt lenge. Hjemmesiden for sommerferieprogrammet Högaffla hage ble dog belønnet med Prix Europa dette året.
SVT svarte på kritikken. I slutten av 2002 ble en helt ny nyhetstjeneste lansert, og i februar 2003 ble hele internettsiden gjort om. Denne gangen hadde man gjort dette mer forsiktig, og man hadde brukt "fokusgrupper" for å brukerteste siden. Man begynte også å bygge opp en barneportal.
I oktober 2003 startet man med å legge ut Aktuellts 21-sendning på internett, og Rapport fulgte straks etter. 21. mars 2005 startet «Öppet arkiv», der man legger ut enkelte deler av SVTs arkiv for publikum. Med tiden har flere og flere programmer publisert egne sider på SVTs internettsider, der de også la ut programmene i nett-TV. 9. juni 2005 kåret avisen Internetworld svt.se til Sveriges beste internettside.
Oktober 2006 ble internettsidens utseende forandret. En sentral del var at videotilbudet ble gjort tydeligere gjennom en ekstra spalte med videomateriale til høyre på siden. Videotjenesten fikk i desember navnet «SVT Play».
Harvard T.H. Chan School of Public Health

Harvard T.H. Chan School of Public Health (tidligere Harvard School of Public Health) er et fakultet ved Harvard University, som holder til i Longwood Medical and Academic Area i Boston, ved siden av Harvard Medical School. Det er en av USAs fremste forsknings- og utdannelsesinstitusjoner innen folkehelse. Fakultetet har sin opprinnelse i den tidligere Harvard-MIT School for Health Officers, som ble grunnlagt i 1913 og som skiftet navn til Harvard School of Public Health i 1922.
Chloreuptychia

Utseende

Middelsstore sommerfugler. Oversiden har mørkbrun grunnfarge med et sterkt, blått skimmer på bakvingene- de er ikke like blå som de ellers ganske like Caeruleuptychia-artene. Skimmeret skyldes strukturfarger og varierer med vinkelen man ser sommerfuglen fra. Undersiden er gråaktig med tre nokså brede, brune tverrbånd, det ytterste av disse omfatter noen nokså store øyeflekker med oransje kant. Også undersiden har et tydelig metallisk skimmer, i tillegg kan slekten kjennes på at det mellom øyeflekkene på bakvingen er to lange, smale metalliske flekker kantet med oransje.

Levevis

Disse sommerfuglene lever i tropisk regnskog. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt. Tverrlinjene på vingenes underside virker trolig som kamuflasje fordi de bryter opp sommerfuglens form.

Utbredelse

Slekten er utbredt fra Mexico i nord til Rio de Janeiro-området i sør.
Friidrett under Sentralamerikanske og karibiske leker 1978

Friidrett under Sentralamerikanske og karibiske leker 1978. Friidrett var en av flere sporter i de trettende sentralamerikanske og karibiske leker som ble arrangert i Medellín i Colombia i perioden 7. til 28. juli 1978. Det var trettende gangen som friidrett var med i de sentralamerikanske og karibiske leker. Det var trettisju øvelser, tjuetre for menn og fjorten for kvinner. Cuba ble beste nasjon med tjuesju gullmedaljer foran Mexico med fire.
Odontolabis eremicola

Utseende

En stor til meget stor (opptil 69 millimeter), bred og kraftig, halvmatt rødlig svart hjortebille, med okergule dekkvinger. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever med en butt, kløvet tann i den ytre delen, andre hanner har ofte korte, kraftige kjever som er mer eller mindre sagtakkede. Hodet har en kort, rundet tann bak fasettøynene. Pronotum er innsnevret bakerst bak en utstående tann, og har rødlige sider. Dekkvingene er blanke. Beina er helt svarte. Undersiden av bakkroppen er stort sett brunrød. Hunnen er bredere, uten forstørrede kjever, hodet med et rundet utskudd under fasettøynene. Hun har en svart, trekantet tegning på dekkvingene.

Levevis

Larvene utvikler seg i råtne trestammer.

Utbredelse

Arten er utbredt på Borneo (Sabah).
Judy in Disguise (With Glasses)

«Judy in Disguise (With Glasses)» ble en hit for Louisiana-baserte John Fred and his Playboys i begynnelsen av 1968. Sangen, som var skrevet i 1967 av Fred og hans bandkollega, Andrew Bernard, var en parodi på The Beatles' «Lucy in the Sky with Diamonds».
Ifølge The Billboard Book of Number One Hits av Fred Bronson var sangen inspirert av at Fred lyttet til «Lucy in the Sky With Diamonds» og trodde feilaktig at sangteksten lød «Judy in disguise with diamonds». Ved et sammentreff skjøv den «Hello Goodbye», en annen The Beatles-låt, ned fra førsteplassen på den amerikanske Billboard Hot 100-listen og lå der i to uker i januar 1968.
Imidlertid ga sangen John Fred at noveltyartistimage, som han aldri klarte å riste av seg. Iklke dessto mindre, fortsetter den å være en favoritt på oldiesorienterte radiostasjoner.

Norsk versjon

Eldar Vågan har skrevet en norsk tekst. På norsk bærer den tittelen «Baron uten bar».
Nebbkanne

Nebbkanner er primært laget som skjenkekar til øl eller annen væske, men nebbkanner kan også ha vært brukt til å drikke av. Små nebbkanner har trolig helst vært brukt til sirup til kaffen eller til olje. Betegnelsen er brukt om kanner med nebb, hengslet lokk og hank.
Nebbkanner kan være laget av glass, keramikk, metall eller tre. Nebbkanner av glass eller keramikk har gjerne et lokk som helt eller delvis er laget av metall.
Jf. sjokoladekanne.
Ullevål hageby-linjen

Ullevål hageby-linjen er en strekning på Trikken i Oslo som baserer seg på den opprinnelige hestesporveien som ble opprettet 6. oktober 1875. En av strekningene gikk opprinnelig mellom Vestbanestasjonen og Homansbyen verksted. Etter at linjen ble elektrifisert i 1899 ble den forlenget til Adamstuen den 24. september 1909. Linja ble ved samme høve lagt om fra krysset Pilestredet og Josefines gate til dagens trasé gjennom Thereses gate i hele sin lengde. Strekningen fra dette krysset, gjennom Pilestredet til krysset Pilestredet/Sporveisgata ble lagt ned og erstattet av en forbindelse direkte gjennom Sporveisgata til krysset med Thereses gate for kjøring til og fra Homansby vognhall. Denne strekningen var ikke personførende. I 1925 ble den forlenget til Ullevål hageby og i 1999 til Rikshospitalet på Gaustad, og benevnes idag Gaustadlinjen (Oslotrikken AS definerer hele strekningen Jernbanetorget – Rikshospitalet som dette.)
Den trafikkeres i dag av linje 17, Rikshospitalet – Grefsen, og linje 18, Rikshospitalet – Holtet. Den betjenes hovedsakelig av SL-95, ettersom Rikshospitalet holdeplass ikke har vendesløyfe. Dersom en trikk av type SL-79 må settes inn ved mangel på materiell, snus trikkene ved John Colletts plass holdeplass, og resten av linjen innstilles.
Kvelden før kvelden

Seertall

Kvelden før kvelden har siden oppstarten i 2002 vært et av julens, og årets, mest sette fjernsynsprogrammer i Norge. I 2002 hadde programmet 1 100 000 seere, mens det i 2003 hadde 1 220 000 seere.
I 2007 ble programmet årets mest sette med 1 350 000 seere, mens programmet i 2008 hadde 1 460 000 seere, og hadde med det en økning på vel 100 000 seere fra året før. Likevel ble programmet slått av finalen i Eurovision Song Contest 2008 som hadde 1 553 000 seere.
I 2009 hadde programmet 1 288 000 seere, noe som tilsvarer en markedsandel på 68,3 %. Programmet hadde flest seere under sketsjen Grevinnen og hovmesteren, som ble sett av 1 450 000 seere. I 2010 så 1 363 000 seere programmet. I 2011 så 1 410 000 seere programmet, noe som ga en markedsandel på 71 %. I 2012 hadde programmet 1 544 000 seere, mens 1 464 000 seere fulgte Kvelden før kvelden i 2013. Også i 2013 var den mest populære delen av programmet sketsjen Grevinnen og hovmesteren, som i 2013 hadde 1 759 000 seere.

2010

I 2010 var vinner av Melodi Grand Prix jr., Torstein, medhjelper til den tradisjonelle matlaginga. I tillegg sang han en sang. Arne & Carlos var i studio og strikket julekuler til juletreet, mens Henning Kvitnes, Silje Nergaard, Oslo Soul Children og brødrene Emil- og Didrik Solli-Tangen sto for musikalske innslag.
Andre gjester var utenriksminister Jonas Gahr Støre og forfatter og ulovlig norske Maria Amelie.

2011

I 2011 var brødrene Odd og Årsmund Nordstoga, Jo Nesbø, Narum og MGPjr-vinner Sval Rosenløw Eeg noen av gjestene i tillegg til at Operaens barnekor opptrådte.